钦定古今图书集成/明伦汇编/官常典/第650卷 > 刘引昌
## 钦定古今图书集成/明伦汇编/官常典/第650卷 > 刘引昌

按《安庆府志》：“引昌，字燕及，号淯水。万历三十二年甲
辰成进士。筮仕宜黄令，调繁临川。临川，剧邑也，引昌
不畏强御，发奸摘伏如神，事难悉举。邑童子应试万
馀，前令素难甲乙，引昌校阅七日，榜其次第十，仅取
一，众哗于廷，引昌执一人讯之曰‘某’，即应声曰‘汝某
比某句佳，宜续甄入册’。又执一人曰某曰‘汝某’。句谬
抹之。”随呼随诵，一字不差。众吐舌，骇汗以退。两充本
省同考官，所得皆名硕。壬子，迁广济，治声与临川等。
民素苦漕运，引昌为条陈上直指钱公，得减半折兑，
至今豫楚皆庙祀焉。甲寅，转廷评，朝议将大用之，未
赴任而疾作不起矣。